इस खेल की योजना गोपीचंद ने तैयार की थी, जो ऑल इंग्लैंड बैडमिंटन चैंपियनशिप के पूर्व विजेता हैं और नेहवाल को उनके दूसरे ओलंपिक के लिए प्रशिक्षण दे रहे हैं. 2008 में बीजिंग में अपने पहले ओलंपिक में नेहवाल, जो तब सिर्फ 18 वर्ष की थीं, बैडमिंटन क्वार्टर फाइनल तक पहुंचने वाली पहली भारतीय महिला बनी थीं. अब 2012 में नेहवाल के पास राष्ट्रमंडल खेलों के गोल्ड मेडल हैं, चार सुपर सीरीज की वे विजेता हैं और छह ग्रां प्री खिताब उनके नाम हैं. वे अपने करियर के चरम पर हैं और लगातार प्रदर्शन सुधार रही हैं.